**ΕΠΑΝΑΛΗΠΤΙΚΟ ΦΥΛΛΟ ΕΡΓΑΣΙΑΣ ΓΙΑ ΤΗΝ ΑΡΧΑΙΚΗ ΕΠΟΧΗ**

**A. Να χαρακτηρίσετε τις προτάσεις που ακολουθούν, ως προς την ορθότητά τους,**

**με την ένδειξη Σωστό ή Λάθος**.

1. Η ίδρυση αποικιών προκάλεσε κρίση στις ελληνικές κοινωνίες που είχαν αριστοκρατική οργάνωση.
2. Η πληθυσμιακή αύξηση κατά τα τέλη του 9ου αιώνα π.Χ. οδήγησε σε οικονομική κρίση.
3. Οι τρεις βασικές επιδιώξεις των πολιτών των πόλεων-κρατών ήταν η ελευθερία, η αυτονομία και η αυτάρκεια.
4. Η στενοχωρία ήταν ένα από τα κύρια αίτια του δεύτερου ελληνικού αποικισμού.
5. Μέχρι τις αρχές του 6ου αι π.Χ. ο αριθμός των δούλων στην Αθήνα αυξήθηκε εξαιτίας των χρεών των κατοίκων της προς τους ευγενείς.
6. Η αναζήτηση νέων αγορών αποτέλεσε αιτία που οδήγησε στην ίδρυση αποικιών.
7. Η κρίση των ομηρικών χρόνων αντιμετωπίστηκε μόνο με τη διεξαγωγή κατακτητικών πόλεμων και εδαφική επέκταση.
8. Η δημιουργία των πόλεων- κρατών συνδέεται με την παρακμή του θεσμού της βασιλείας.
9. Η οργάνωση των ανθρώπων σε πόλεις κατά την αρχαϊκή εποχή στην Ελλάδα ήταν ένα νέο ιστορικό φαινόμενο.
10. Οι Αιτωλοί , οι Ακαρνάνες και οι Μακεδόνες διατήρησαν τη φυλετική οργάνωση στο μεγαλύτερο μέρος του ιστορικού τους βίου.
11. Στις περιοχές της Ελλάδας, όπου επιβίωσε ο φυλετικός τρόπος οργάνωσης, διατηρήθηκε το πολίτευμα της βασιλείας.
12. Η λέξη τύραννος ήταν μάλλον αιγυπτιακής προέλευσης.
13. Οι αισυμνήτες υπήρξαν λογοθέτες, οι οποίοι ανέλαβαν να γράφουν νόμους συμβάλλοντας στη μεταβολή του αριστοκρατικού πολιτεύματος σε ολιγαρχικού.
14. Το πολίτευμα της Σπάρτης από τον 7ο αι. π. Χ. μέχρι τη ρωμαϊκή κατάκτηση παρέμεινε ολιγαρχικό.
15. Στη μάχη της Ιμέρας οι Έλληνες της Δύσης αντιμετώπισαν νικηφόρα τους Καρχηδονίους.
16. Οι φυσικοί φιλόσοφοι της αρχαϊκής εποχής επιχείρησαν να αφηγηθούν κατορθώματα ηρώων.
17. Οι βασικοί αρχιτεκτονικοί ρυθμοί της μυκηναϊκής εποχής ήταν ο δωρικός και ο ιωνικός.
18. Οι Δελφοί, η Ολυμπία και η Δήλος την αρχαϊκή εποχή εξελίσσονται σε πανελλήνια ιερά.
19. Οι κούροι και οι κόρες ήταν τα πρώτα μεγάλα αγάλματα.

**B. Ερωτήσεις σύντομης απάντησης**

1. Ποια είναι τα συστατικά της πόλης κράτους και ποιες είναι οι επιδιώξεις των πολιτών;

2. α) Ποιο ήταν το κυρίαρχο πολιτειακό όργανο στο δημοκρατικό πολίτευμα των ελληνικών πόλεων-κρατών και ποιες δυνατότητες παρείχε στους πολίτες;

β) Ποια είναι η σημασία του θεσμού της πόλης –κράτους και γιατί αποτελεί καινοτομία για την εξέλιξη του ελληνικού πολιτισμού;

3. Τι προκάλεσε την κρίση του ομηρικού κόσμου και πως μεταλλάσσονται οι κοινωνικές τάξεις;

4. Ποιες λύσεις δόθηκαν από το νέο σύστημα της πόλης-κράτους για την αντιμετώπιση της κρίσης του ομηρικού κόσμου;

5. Τι σημαίνει ο όρος «αποικίζω» πότε έλαβε χώρα ο β΄αποικισμός και σε τι διαφέρει από τον α΄αποικισμό;

6. Ποια είναι τα αίτια του β΄αποικισμού;

7. Σε ποιες περιοχές εγκαταστάθηκαν οι Έλληνες κατά τον β αποικισμό;

8. Ποιες οικονομικές μεταβολές διεξαγωγής του εμπορίου παρατηρούνται μετά τον β΄αποικισμό και ποιες συνέπειες είχαν στη διοίκηση των πόλεων –κρατών;

9. Πώς εξελίσσονται τα πολιτεύματα κατά την αρχαιότητα; (ονομαστικά)

10. Τι ήταν η «οπλιτική φάλαγγα»;

11. Πώς αντιμετωπίστηκαν οι διαφορές μεταξύ ευγενών και πλήθους;

12. Με ποια κριτήριο ασκούσαν την εξουσία στο ολιγαρχικό πολίτευμα, πώς προέκυπτε συνήθως το πολίτευμα της τυραννίας;

13. Πώς διαμορφώνεται ο πεζός λόγος κατά την αρχαϊκή εποχή;

14. Ποιοι αρχιτεκτονικοί ρυθμοί δημιουργούνται κατά την αρχαϊκή εποχή, ποια η εξέλιξη της κεραμικής και της γλυπτικής;

16. Ποια είναι τα πιο γνωστά Πανελλήνια ιερά και πώς σχετίζονται με τη λατρεία των θεών;

17. Περσικοί πόλεμοι : το αίτιο και η αφορμή, οι βασικές μάχες (:χρονολογίες ονόματα αρχηγών : Μαραθώνας, Θερμοπύλες, Σαλαμίνα, Πλαταιές, μάχη της Ιμέρας)

18. Γιατί οι περσικοί πόλεμοι θεωρούνται «οι πρώτοι εθνικοί πόλεμοι»;

Γ. **Να επιλέξετε τη σωστή απάντηση:**

1. «Πολίτευμα» είναι:

α. ο τρόπος άσκησης της εξουσίας και η συμμετοχή ή μη των πολιτών σ΄ αυτήν

β. η πολιτική κυριαρχία σε ένα συγκεκριμένο γεωγραφικό χώρο

γ. μία από τις τρεις βασικές επιδιώξεις των πόλεων-κρατών

2. Οι 3 βασικές επιδιώξεις των πόλεων κρατών ήταν:

α. ελευθερία, αυτονομία, ανεξαρτησία

β. ελευθερία, αυτονομία, αυτάρκεια

γ. ελευθερία, αυτάρκεια, ανεξαρτησία

3. Μία αρνητική συνέπεια της δημιουργίας πόλεων-κρατών είναι:

α. η δημιουργία αυτάρκους κοινωνίας

β. ο Β΄ελληνικός αποικισμός

γ. η ανάπτυξη ενός συναισθήματος πατριωτισμού με έντονο τοπικιστικό πνεύμα

4. Οι πόλεις-κράτη:

α. δημιουργήθηκαν παντού με τον ίδιο τρόπο

β. σχηματίστηκαν πρώτα στον ελλαδικό χώρο

γ. σχηματίστηκαν με διαφορετικό τρόπο στα παράλια της Μ. Ασίας και στον ελλαδικό χώρο

5. Κατά την αρχαϊκή εποχή, οι ευγενείς:

α. ήταν οι μόνοι πολίτες

β. ήταν και μικροί ή μεσαίοι καλλιεργητές

γ. ονομάζονταν και «αγαθοί»

6. Οι λύσεις που δόθηκαν στην οικονομική κρίση των ομηρικών χρόνων ήταν:

α. ανάπτυξη της βιοτεχνίας και του εμπορίου και ίδρυση αποικιών

β. κατακτητικοί πόλεμοι και εδαφική επέκταση

γ. όλα τα παραπάνω

7. Οι «νομοθέτες» ή «αισυμνήτες» κατά την αρχαϊκή εποχή:

α. ήταν μέλη της οπλιτικής φάλαγγας

β. ήταν πρόσωπα κοινής αποδοχής που ανέλαβαν την καταγραφή των νόμων

γ. ήταν μια νέα κοινωνική τάξη που ήρθε στην επιφάνεια μαζί με τους εμπόρους

8. «Τιμοκρατικό» ονομάζεται αλλιώς το:

α. δημοκρατικό πολίτευμα

β. ολιγαρχικό πολίτευμα

γ. αριστοκρατικό πολίτευμα

9. Μερικά από τα αίτια που συνέβαλαν στην ίδρυση των αποικιών κατά το Β΄ αποικισμό ήταν:

α. η στενοχωρία, όπως αναφέρεται από τους αρχαίους συγγραφείς, δηλαδή το πρόβλημα που προέκυψε από την αύξηση του πληθυσμού και τις περιορισμένες εκτάσεις καλλιεργήσιμης γης, και η έλλειψη πρώτων υλών, ιδιαίτερα μετάλλων

β. η διάδοση του ελληνικού πολιτισμού

γ. όλα τα παραπάνω

10. Στο δημοκρατικό πολίτευμα κυρίαρχο όργανο αναδεικνύεται :

α. ο Άρειος Πάγος

β. η Βουλή των Γερόντων

γ. η Εκκλησία του Δήμου

11. Η ανατολίζουσα φάση στην τέχνη της αρχαϊκής εποχής:

α. ήταν επηρεασμένη από πρότυπα της Ανατολής

β. χαρακτηρίζεται από έντονη κίνηση και έκφραση συναισθημάτων

γ. χαρακτηρίζεται από την επικράτηση 2 βασικών αρχιτεκτονικών ρυθμών, του δωρικού και του ιωνικού.

12. Σε ποια από τις παρακάτω μάχες δεν συγκρούστηκαν οι Έλληνες με του Πέρσες.

a) Στη μάχη της Ιμέρας.

b) Στη μάχη των Θερμοπυλών.

c) Στη μάχη του Μαραθώνα.

d) Όλες έγιναν μεταξύ Ελλήνων-Περσών.

13. Οι περσικοί πόλεμοι:

α. ήταν οι πρώτοι «εθνικοί» πόλεμοι των Ελλήνων

β. τελείωσαν με τη μάχη των Θερμοπυλών

γ. δεν σχετίζονται με τη μάχη της Ιμέρας (480 π.Χ)

.